paragraph_text: U Nigeru se proizvode: cement, ugljen, zlato, gips, vapnenac, sol, srebro, olovo, kositar i uran. Godine 2006., Niger je bio četvrti svjetski proizvođač urana. Novi rudarski kodeks usvojen je u kolovozu 2006., u sklopu novoga rudarskoga zakona. Državna rudarska udruga (SOPaMin) ima zadatak održati udio domaćeg vlasništva u postojećim tvrtkama za proizvodnju urana te je zadužena za sudjelovanje u poslovnim transakcijama, kao što je prodaja urana.